ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สน. 20/2543เรื่อง หลักเกณฑ์และวิธีการในการจัดทําและส่งรายงานเกี่ยวกับการจัดการกองทุนส่วนบุคคล และการเปิดเผยข้อมูลเกี่ยวกับกองทุนส่วนบุคคลให้แก่ลูกค้า อาศัยอํานาจตามความในข้อ 19 ข้อ 20 และข้อ 22 วรรคสอง แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 14/2543 เรื่อง หลักเกณฑ์ เงื่อนไข และวิธีการจัดการกองทุนส่วนบุคคล ลงวันที่ 4 เมษายน พ.ศ. 2543 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้ข้อ ๑ ในประกาศนี้ "ลูกค้า" หมายความว่า บุคคลหรือคณะบุคคลที่มอบหมายหรือจะมอบหมายให้บริษัทจัดการจัดการกองทุนส่วนบุคคล ทั้งนี้ ในกรณีที่บริษัทจัดการจัดการกองทุนส่วนบุคคลที่เป็นกองทุนสํารองเลี้ยงชีพ คําว่า "ลูกค้า" หมายความถึง กองทุนสํารองเลี้ยงชีพ "บริษัทจัดการ" หมายความว่า บริษัทหลักทรัพย์ที่ได้รับใบอนุญาตให้ประกอบธุรกิจหลักทรัพย์ประเภทการจัดการกองทุนส่วนบุคคล "ผู้รับฝากทรัพย์สิน" หมายความว่า ผู้รับฝากทรัพย์สินของกองทุนส่วนบุคคล "บริษัทนายหน้า" หมายความว่า บริษัทหลักทรัพย์ที่ได้รับใบอนุญาตให้ประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์ "ลูกจ้าง" หมายความว่า ผู้ซึ่งตกลงทํางานให้แก่นายจ้างโดยได้รับค่าจ้าง "นายจ้าง" หมายความว่า ผู้ซึ่งตกลงรับลูกจ้างเข้าทํางานโดยจ่ายค่าจ้าง ไม่ว่าจะเป็นบุคคลธรรมดาหรือนิติบุคคล "ผู้จัดการกองทุนส่วนบุคคล" หมายความว่า กรรมการหรือพนักงานของบริษัทจัดการที่ได้รับมอบหมายจากบริษัทจัดการนั้นให้มีอํานาจตัดสินใจลงทุนเพื่อแสวงหาผลประโยชน์จากหลักทรัพย์หรือทรัพย์สินอื่นให้แก่ลูกค้า "สํานักงาน" หมายความว่า สํานักงานคณะกรรมการกํากับหลักทรัพย์และตลาดหลักทรัพย์ข้อ ๒ ในการจัดการกองทุนส่วนบุคคลที่มิใช่กองทุนสํารองเลี้ยงชีพ ให้บริษัทจัดการจัดทํารายงานเกี่ยวกับการจัดการกองทุนส่วนบุคคลดังต่อไปนี้เป็นรายเดือนและส่งให้สํานักงานภายในวันที่สิบห้าของเดือนถัดไป (1) รายงานการเปลี่ยนแปลงสถานะของการจัดการกองทุนส่วนบุคคลโดยจําแนกตามผู้รับฝากทรัพย์สินตามแบบ กทบ. 1 ท้ายประกาศนี้ (2) รายงานสรุปการลงทุนของกองทุนส่วนบุคคลโดยจําแนกตามผู้รับฝากทรัพย์สินตามแบบ กทบ. 2 ท้ายประกาศนี้ (3) ายงานการซื้อขายหลักทรัพย์และค่านายหน้าในการซื้อขายหลักทรัพย์เพื่อกองทุนส่วนบุคคลโดยจําแนกตามบริษัทนายหน้า และบริษัทหลักทรัพย์ที่ได้รับใบอนุญาตให้ประกอบธุรกิจหลักทรัพย์ประเภทการค้าหลักทรัพย์ซึ่งเป็นสมาชิกของศูนย์ซื้อขายตราสารหนี้ไทยตามแบบ กทบ. 3 ท้ายประกาศนี้ (4) รายงานการซื้อขายหลักทรัพย์ของกองทุนส่วนบุคคลตามแบบ กทบ. 4 ท้ายประกาศนี้ (5) รายงานรายละเอียดการลงทุนของกองทุนส่วนบุคคลตามแบบ กทบ. 5 ท้ายประกาศนี้ (6) รายงานรายได้จากค่าธรรมเนียมในการรับจัดการกองทุนส่วนบุคคลตามแบบ กทบ. 6 ท้ายประกาศนี้ข้อ ๓ ในการจัดการกองทุนส่วนบุคคลที่เป็นกองทุนสํารองเลี้ยงชีพ ให้บริษัทจัดการจัดทําและส่งรายงานเกี่ยวกับการจัดการกองทุนสํารองเลี้ยงชีพดังต่อไปนี้ให้สํานักงาน (1) รายงานแสดงการจัดการกองทุนสํารองเลี้ยงชีพโดยรวมตามแบบรายงานที่ 1 ลับท้ายประกาศนี้ (2) รายงานความคืบหน้าของกองทุนสํารองเลี้ยงชีพตามแบบรายงานที่ 2 ลับท้ายประกาศนี้ (3) รายงานการส่งเงินเข้าและจ่ายเงินออกของกองทุนสํารองเลี้ยงชีพตามแบบรายงานที่ 8 ลับ ท้ายประกาศนี้ (4) รายงานการดํารงอัตราส่วนการลงทุนของกองทุนสํารองเลี้ยงชีพตามแบบรายงานที่ 9 ลับ ท้ายประกาศนี้ (5) รายงานแสดงการส่งเงินเข้ากองทุนสํารองเลี้ยงชีพล่าช้า (เกินกว่าระยะเวลาที่กฎหมายกําหนด) ตามแบบรายงานที่ 3 ลับ ท้ายประกาศนี้ (6) รายงานแสดงการส่งเงินสะสมเข้ากองทุนสํารองเลี้ยงชีพของสมาชิกประจําปีตามแบบรายงานที่ 6 ลับ ท้ายประกาศนี้ ทั้งนี้ ให้บริษัทจัดการจัดทํารายงานตาม (1) (2) (3) และ (4) เป็นรายเดือนและส่งให้สํานักงานภายในวันที่ยี่สิบของเดือนถัดไป และจัดทํารายงานตาม (5) เป็นรายหกเดือนและส่งให้สํานักงานภายในวันที่ยี่สิบของเดือนถัดไป รวมทั้งจัดทํารายงานตาม (6) เป็นรายปีและส่งให้สํานักงานภายในวันที่สามสิบเอ็ดของเดือนมกราคมของปีถัดไปข้อ ๔ เมื่อมีการลงนามในสัญญามอบหมายให้จัดการกองทุนส่วนบุคคลแล้ว ให้บริษัทจัดการเปิดเผยข้อมูลเกี่ยวกับกองทุนส่วนบุคคลดังต่อไปนี้ให้ลูกค้าทราบ (1) ในกรณีกองทุนส่วนบุคคลที่มิใช่กองทุนสํารองเลี้ยงชีพ ให้บริษัทจัดการจัดทํารายงานเกี่ยวกับฐานะการลงทุน ผลการดําเนินงานและการซื้อขายหลักทรัพย์ของกองทุนส่วนบุคคลเป็นรายเดือนและส่งให้ลูกค้าภายในวันที่สิบห้าของเดือนถัดไป ทั้งนี้ รายงานเกี่ยวกับการซื้อขายหลักทรัพย์ดังกล่าวต้องแสดงรายละเอียดอย่างน้อยดังต่อไปนี้ (ก) ปริมาณการซื้อขายหลักทรัพย์แต่ละรายการ (ข) ชื่อบริษัทนายหน้า หรือบริษัทหลักทรัพย์ที่ได้รับใบอนุญาตให้ประกอบธุรกิจหลักทรัพย์ประเภทการค้าหลักทรัพย์ซึ่งเป็นสมาชิกของศูนย์ซื้อขายตราสารหนี้ไทย (ค) ค่านายหน้าหรือค่าธรรมเนียมที่บริษัทนายหน้าหรือบริษัทหลักทรัพย์ตาม (ข) แต่ละรายเรียกเก็บ (2) ในกรณีกองทุนส่วนบุคคลที่เป็นกองทุนสํารองเลี้ยงชีพ ให้บริษัทจัดการจัดทํารายงานดังนี้ (ก) รายงานแสดงการจัดการกองทุนและรายละเอียดประกอบรายงานดังกล่าวตามแบบรายงาน กช. 2 ลับ และ แบบรายงาน กช. 2.1 ลับ ท้ายประกาศนี้ (ข) รายงานแสดงฐานะการเงินของกองทุนสํารองเลี้ยงชีพตามแบบรายงาน กช. 1 ลับท้ายประกาศนี้ (ค) รายงานแสดงผลการดําเนินงานของบริษัทจัดการในการจัดการกองทุนสํารองเลี้ยงชีพตามแบบรายงาน กช. 1.1 ลับ ท้ายประกาศนี้ ให้บริษัทจัดการจัดทํารายงานตาม (ก) เป็นรายเดือนและส่งให้คณะกรรมการกองทุนสํารองเลี้ยงชีพภายในวันที่ยี่สิบของเดือนถัดไป และจัดทํารายงานตาม (ข) และ (ค) เป็นรายปีและส่งให้คณะกรรมการกองทุนสํารองเลี้ยงชีพภายในวันที่ยี่สิบของเดือนมกราคมของปีถัดไป ทั้งนี้ เพื่อให้คณะกรรมการกองทุนสํารองเลี้ยงชีพเผยแพร่ให้สมาชิกกองทุนสํารองเลี้ยงชีพทราบต่อไปข้อ ๕ ให้บริษัทจัดการจัดทําสําเนางบดุลและรายงานการสอบบัญชีของผู้สอบบัญชีฉบับที่ที่ประชุมใหญ่สมาชิกกองทุนสํารองเลี้ยงชีพรับรองแล้วจํานวนหนึ่งชุดและส่งให้สํานักงานภายในหนึ่งร้อยห้าสิบวันนับตั้งแต่วันถัดจากวันสิ้นรอบระยะเวลาบัญชีประจําปีของกองทุนสํารองเลี้ยงชีพ และแสดงไว้ที่ที่ทําการของกองทุนสํารองเลี้ยงชีพเพื่อให้สมาชิกกองทุนสํารองเลี้ยงชีพตรวจดูได้ด้วยข้อ ๖ ในการจัดการกองทุนส่วนบุคคลที่เป็นกองทุนสํารองเลี้ยงชีพ ให้บริษัทจัดการจัดทําและส่งรายงานแสดงยอดเงินสะสมของลูกจ้าง เงินสมทบของนายจ้าง พร้อมทั้งผลประโยชน์ของเงินสะสมและเงินสมทบที่ลูกจ้างแต่ละคนจะได้รับ ให้ลูกจ้างที่เป็นสมาชิกอย่างน้อยปีละสองครั้งข้อ ๗ ให้บริษัทจัดการจัดทําและส่งเอกสารเกี่ยวกับผู้จัดการกองทุนส่วนบุคคลดังต่อไปนี้ให้สํานักงาน (1) รายงานการเปลี่ยนแปลงข้อมูลเกี่ยวกับผู้จัดการกองทุนส่วนบุคคลที่ระบุในแบบ 134-1 ให้สํานักงานทราบภายในสิบสี่วันนับตั้งแต่วันถัดจากวันที่มีการเปลี่ยนแปลงข้อมูลดังกล่าวตามแบบ 133-1 ท้ายประกาศนี้ (2) รายงานวันเริ่มหรือหยุดการปฏิบัติหน้าที่เป็นผู้จัดการกองทุนส่วนบุคคลภายในสิบสี่วันนับตั้งแต่วันถัดจากวันที่ผู้จัดการกองทุนส่วนบุคคลนั้นเริ่มหรือหยุดการปฏิบัติหน้าที่ตามแบบ 133-2 ท้ายประกาศนี้ (3) รายชื่อผู้จัดการกองทุนส่วนบุคคล ณ วันสิ้นปีปฏิทินภายในสิบสี่วันนับตั้งแต่วันถัดจากวันสิ้นปีปฏิทินนั้นตามแบบ 133-3 ท้ายประกาศนี้ข้อ ๘ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 5 มิถุนายน พ.ศ. 2543 (นายประสาร ไตรรัตน์วรกุล)เลขาธิการสํานักงานคณะกรรมการกํากับหลักทรัพย์และตลาดหลักทรัพย์